Soledad O'Brien er datter av en australsk far av skotsk og irsk avstamning og ei svart kubansk mor. Begge to innvandret til USA hvor de møttes i Maryland. Fordi Maryland på det tidspunktet ikke anerkjente ekteskap mellom hvit og svart flyttet de til Washington for å gifte seg. Senere bosatte de seg på Long Island, New York hvor Soledad O'Brien vokste opp. Faren var professor i maskinteknikk, mens moren var språklærer. Paret fikk seks barn som alle senere avla eksamen ved Harvard University.